Buick LeSabre

Buick LeSabre buvo didelės klasės automobilis, kurį tarp 1959 ir 2005 metų gamino Buick. Automobilis pakeitė iki tol buvusį Buick Century. 2006 metais LeSabre buvo pakeista į Buick Lucerne.

Istorija 
LeSabre vardas pirmą kartą buvo panaudotas 1951 metais koncepciniui automobiliui, kuris buvo pristatytas Motorama automobilių parodoje. LeSabre tapo serijiniu automobiliu 1959 metais. Automobilis buvo siūlomas visais kėbulo variantais, išskyrus 1965–1969, kai buvo atsisakyta universalo. 1977 metais LeSabre buvo sumažinta kartu su kitais General Motors didelės klasės automobiliais, automobilis buvo siūlomas kaip kupė, sedanas ir universalas.

Kadangi LeSabre buvo pigiausias Buick savo klasėje, jis buvo geriausiai parduodamas tarp didelės klasės Buick modelių. 1959 metais buvo pristatyti 4 automobiliai (LeSabre, Invicta, Electra, Electra 225), LeSabre vardas išsilaikė ilgiausiai.

Nuo 1959 iki 1961 metų LeSabre naudojo 364 in³ V8 variklį, kuris buvo mažesnis nei 401 in³ V8, kurį naudojo brangesni Invicta ie Electra modeliai. Standartinis 364, kurį anksčiau naudojo visi Buick automobiliai tarp 1957 ir 1958 metų, turėjo 250 AG, tačiau buvo galima nemokamai pasirinkti ir ekonominę versiją, turinčia 235 AG. 1960–1961 metais pasirenkama power-pack versija su 4-barelių karbiuratoriumi ir dvigubu išmetimu turėdavo 300 AG. 1962–1963 metais LeSabre naudojo 2-barelių karbiuratorių ir 401 in³ V8 turinčiu 280 AG ir vėl buvo galima nemokamai pasirinkti ekonominę versiją, turinčia 260 AG. Nuo 1964 metų visos LeSabre versijos, išskyrus universlą, dalinosi varikliais su vidutinės klasės Buick modeliais.

Tarp 1959 ir 1971 metų 3-pavarų mechaninė transmisija buvo standartinė visuose LeSabre modeliuose, tačiau retai užsakoma. Daug populiaresnė buvo 2-pavarų Dynaflow automatinė transmisija kartu su vairo ir stabdžių stiprintuvais. 1961 ir 1962 metais automatinė transmisija buvo tapusi standartine visuose didelės klasės Buick modeliuose, tačiau 1963 metais ji buvo sugrąžinta prie pasirenkamų. 1964 metais Dynaflow buvo pakeista į dvi naujas automatines transmisijas, į 2-pavarų Super Turbine 300 ir 3-pavarų Super Turbine 400. 4-pavarų mechaninė transmisija buvo siūloma kaip pasirenkama tarp 1963 ir 1965 metų, tačiau buvo nepopuliari.

1965 

Pradedant nuo 1965 metų, LeSabre buvo galima įsigyti 2 versijomis, bazine ir LeSabre Custom, kuri turėjo prabangesnį interjerą. Buvo atsisakyta Estate Wagon universalo keleriems metams, vietoje jo buvo pardavinėjamas Buick Sport Wagon, kuris buvo panašus į Oldsmobile Vista Cruiser.

Tarp 1965 ir 1969 metų buvo siūloma Super Turbine 400. 3-pavarų transmisija sugrupuota su 4-barelių aukšto spaudimo versija nuo LeSabre mažesnio 300 in³ V8 variklio buvo siūloma tarp 1964 ir 1965 metų, 340 in³ buvo siūlomas tarp 1966 ir 1967 metų ir 350 in³ nuo 1968 metų. Per tuos metus, standartinis 2-barelių žemo spaudimo LeSabre V8 buvo galimas tik su Super Turbine 300 2-pavarų automatine transmisija. Su 3-pavarų transmisija reikėjo užsisakyti „400“ versiją arba pirkti brangesnį Buick Wildcat (kuris 1963 metais pakeitė Invicta) arba Buick Electra modelius, kurie naudojo galingesnius variklius.

Buick praktika buvo panaši į Chevrolet, kuri tuo metu siūlė tik 2-pavarų Powerglide automatinę transmisiją daugumai savo variklių didelės klasės automobiliuose, priversdami pirkėjus rinktis panašią 3-pavarų Hydra-Matic (praktiškai tą pačią transmisiją su kitu vardu), kad galėtų užsisakyti vieną iš galingesnių variklių. Pontiac ir Oldsmobiles siūlė Hydra-Matic visiems savo didelės klasės automobiliams su bet kokiais varikliais. 3-pavarų transmisijos buvo standartas tarp GM didelės klasės vidutinės kainos konkurentų Chrysler Newport ir Mercury Monterey, kurie siūlė TorqueFlite ir Cruise-O-Matic transmisijas.

1970 metais buvo atsisakyta „LeSabre 400“ versijos, kai nauja 3-pavarų Turbo Hydra-Matic 350 pakeitė 2-pavarų automatinę transmisiją automobiliuose su 350 in³ V8 varikliais.

1971 

1971 metais LeSabre, kartu su kitais didelės klasės Buick modeliais, buvo visiškai atnaujinti. Automobilis ir toliau buvo siūlomas su 350 in³ ir 455 in³ V8 varikliais, tačiau buvo sumažintas spaudimo koeficientas ir padarytos dar kelios modifikacijos, leidusios naudoti žemesnio oktano kurą. Metų viduryje Turbo Hydra-Matic transmisija, vairo stiprintuvas ir priekiniai diskiniai stabdžiai tapo standartiniais visuose LeSabre versijose, ir ta pati bazinė sudėtis išliko ateinančius 35 metus, iki tol, kol buvo sustabdyta LeSabre gamyba 2005 metais.

1973 metais buvo atsisakyta LeSabre kabrioleto, paliekant trumpai gyvenusi Buick Centurion vieninteliu Buick kabrioletu.

1974 metais LeSabre Luxus pakeitė Centurion modelį ir buvo prabangesnis už ankstesnį LeSabre Custom. Buvo galima nauja sportinė versija, kuri naudojo 455 in³ variklį, patobulintą pakabą ir kitokią įrangą. 1974 metais taip pat atsirado LeSabre Stage1 sportinė versija, tais pačiais metais grįžo LeSabre kabrioletas.

1976 metais Buick LeSabre buvo pirmasis amerikietiškas didelės klasės automobilis su standartiniu V6 varikliu, taip pat jis buvo vienas didžiausių automobilių naudojančiu tokį variklį. 1976 metais buvo paskutiniai 1971 metų kėbului, nes 1977 metais visi modeliai buvo sumažinti. V6 buvo siūlomas tik bazinėje LeSabre versijoje ir nebuvo minimas pirmoje 1976 metų Buick gaminių literatūroje, kuri buvo išleista 1975 metų rugsėjį, dėl to V6 buvo įtrauktas tik „paskutinę minutę“. 350 in³ V8 buvo bazinis variklis LeSabre Custom versijoje ir 455 in³ V8 buvo pasirenkamieji. Buvo galima pasirinkti tarp abiejų V8 variklių bazinėje LeSabre versijoje.

1977 

Nuo 1978 iki 1980, LeSabre Sport Coupe turėjo turbokompresorinį 231 in³ V6 variklį su 4-barelių karbiuratoriumi ir standartine įranga. Kitoms LeSabre versijoms buvo siūlomas visas variklių asortimentas, kurį sudarė 231 in³ V6, Pontiac-gaminamas 301 in³ V8, 350 in³ V8, kurį Buick gamino kartu su Oldsmobile, ir Oldsmobile 403 in³ V8 varikliai.

1979 metais, LeSabre Custom modelis buvo pakeistas į LeSabre Limited ir pasirenkamos Strato sėdynės su centrine konsole tapo galimos turbokompresoriniame Sport Coupe modelyje.

Buick šoninės skylės, kurios buvo ant visų Buick automobilių nuo 1960 metų, dingo 1980 metais. Tie metai taip pat buvo paskutiniai Buick-gamintam V8 varikliui, dėl GM įsigaliojusios bendros variklių politikos, kurioje buvo norima visus atskirų markių variklius sujungti į vieną bendrą liniją. Pagal planą Buick turėjo gaminti V6 variklius, Pontiac I4 variklius, Chevrolet V6 ir V8 variklius ir didesnius V8 variklius, skirtus brangesniems automobiliams, turėjo gaminti Oldsmobile ir Cadillac. Planas įsigaliojo 1981 metais, visi V8 Buick automobiliai pradėjo naudoti Oldsmobile benzininius ir dyzelinius variklius.

Turbokompresorių naudojančios LeSabre Sport Coupe buvo atsisakyta po 1980 metų kartu su Turbo V6 varikliais, kurie buvo prastai parduodami. 1985 metais visuose kituose LeSabre buvo siūlomi: 231 in³ Buick V6 (Standartinis sedano ir kupė versijoms), 307 in³ Oldsmobile V8 (Standartinis universalo ir pasirenkamas sedano ir kupė versijoms) ir 350 in³ Oldsmobile dyzelinis V8 (pasirenkamas ant visų modelių). 3-pavarų Turbo Hydra-Matic transmisija buvo standartinė su V6 ir dyzeliniu V8 varikliu, bet 1981 metų pradžioje Turbo Hydra-Matic 200 4-R 4-pavarų transmisija buvo surišta su benzininiais V8 varikliais, kad greitkeliuose suvartotų mažiau kuro.

1986 

1986 metais LeSabre buvo atnaujinta ir perkelta prie priekiniais ratais varomos GM H platformos. Prie H-kėbulo tais pačiais metais prisijungė ir Oldsmobile Delta 88, bei 1987 metais Pontiac Bonneville, kuri vėl tapo didelės klasės automobiliu, po to, kai trumpam buvo tapusi vidutinės klasės automobiliu.

Nuo 1986 iki 2005 metų visi LeSabre modeliai naudojo 231 in³ 3,8 litrų Buick V6 variklį, kuris siūlė nuo 165 iki 205 arklio galių.

1986 metais buvo siūloma LeSabre Grand National versija, kurią 1987 metais pakeitė LeSabre T/Type. 1990 metais buvo atsisakyta T/Type dėl prastų pardavimų.

Pradedant nuo 1989 metų ir dar keletų metų po to, Buick LeSabre būdavo įvertinamas vienu iš geriausių automobilių J. D. Power and Associates kompanijos, tuo tarpu pirkėjų pasitenkinimas buvo pagrįstas tokias faktoriais kaip kokybė ir patikimumas.

1992 

1992 metų LeSabre buvo atnaujinta kartu su ankstesnių metų Buick Park Avenue. LeSabre buvo galimas tik kaip 4-durų sedanas ir tai buvo vienintelis kėbulo tipas iki pat gamybos pabaigos 2005 metais. Priekiniai žibintai ėjo lygiagrečiai virš posūkio signalų, kurie ėjo žibintų apatinėje dalyje. Automobilis taip pat naudojo GM plastikinio kėbulo technologiją, kuri pakeitė tradicines plienines priekines groteles.

1992 metais vienintelis LeSabre variklis buvo 3,8 litrų Buick V6, turintis 170 AG (127 kW). 1593 kg (3513 lb) sveriantis automobilis sunaudodavo 13.1 l/100 km (18 mpg) kuro mieste ir 8.4 l/100 km (28 mpg) greitkelyje, kas buvo daug ekonomiškiau už 1991 metų modelį. Iki 60 mph (97 km/h) automobilis įsibėgėdavo per 8,9 sekundes ir galėjo nuvažiuoti ketvirtį mylios per 16,9 sekundžių, važiuodamas 129 km/h (80 mph) greičiu. Didžiausias automobilio greitis buvo 172 km/h (107 mph).

LeSabre buvo siūloma dviem versijomis. Custom (bazinė versija) ir Limited, turėjusios metalo lydinio ratlankius, kapoto papuošimą ir galimybę prieiti prie bagažinės nuo galinių sėdynių. Automobilis turėjo 18 galonų kuro baką, ABS stabdžių sistemą ir elektrinę radijo anteną. Automobilio panelę sudarė kuro matuoklis, spidometras, pavarų indikatorius. Pasirenkamai galėjo būti įtrauktas tachometras, termometras, tepalo spaudimo ir voltažo indikatoriai.

1996 metais LeSabre variklis buvo atnaujintas, jis turėjo 35 AG daugiau, bei dar kelias naujoves. Variklis tapo dar ekonomiškesnis, mieste nuvažiuodavo 19 mylių su vienu galonu kuro (mpg), greitkelyje 29 mpg.

2000 

2000 metų LeSabre buvo, pristatyta 1999 metais kaip Buick LeSabre 2000, vis dar ant GM H platformos. 2000 metų pabaigoje automobilis susigrąžino LeSabre vardą. Pakeitimai nuo ankstesnės LeSabre kartos, buvo priekinės grotelės, nepasikeliančios kartu su kapotu, bei didesnis interjeras.

2000 metų modelio LeSabre ir toliau buvo gaminama dviem Custom ir Limited versijomis. 2003 metais buvo pridėta Celebration Edition versija, Buick kompanijos 100 metų proga. Celebration Edition turėjo standartinę įranga nuo Limited versijos ir buvo siūloma balto deimanto arba tamsiai raudono perlo spalvomis, juodomis grotelėmis, 16" chromuotais ratų diskais ir dar keliais patobulinimais. Kitos pasirenkamos ar standartinės LeSabre savybės buvo Stabilitrak, OnStar, EyeCue ekranai, šoninės oro pagalvės, padangų spaudimo matavimo sistema, šildomomis sėdynės, klimato kontrolė ir RainSense automatiniai valytuvai.

LeSabre buvo geriausiai parduodamas JAV didelės klasės automobilis iki gamybos pabaigos 2005 metais. Automobilį pakeitė Buick Lucerne.

LeSabre
Dideli automobiliai